Document ID: 31988R3667

*****
ΚΑΝΟΝΙΣΜΟΣ (ΕΟΚ) αριθ. 3667/88 ΤΗΣ ΕΠΙΤΡΟΠΗΣ
της 24ης Νοεμβρίου 1988
που τροποποιεί τον κανονισμό (ΕΟΚ) αριθ. 2827/84 της Επιτροπής όσον αφορά τη διάρκεια ισχύος των μέτρων για την αποστέωση των βοείων κρεάτων που έχουν αγορασθεί από τους οργανισμούς παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2248/88 (2), και ιδίως το άρθρο 6 παράγραφος 5 στοιχείο δ),
Εκτιμώντας:
ότι ο κανονισμός (ΕΟΚ) αριθ. 2827/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 776/88 (4), προέβλεψε μια παρέκκλιση μέχρι τις 31 Δεκεμβρίου 1988 από τον κανονισμό (ΕΟΚ) αριθ. 2226/78 της Επιτροπής της 25ης Σεπτεμβρίου 1978 σχετικά με τις λεπτομέρειες εφαρμογής των μέτρων παρεμβάσεως στον τομέα του βοείου κρέατος (5), όπως τροποποιήθηκε τελευταία από τον κανονισμό (ΕΟΚ) αριθ. 3492/88 (6), όσον αφορά την αποστέωση των κρεάτων που αγοράζονται από τους οργανισμούς παρεμβάσεως· ότι, κυρίως, για να εξασφαλισθεί η ορθή διαχείριση των αποθεμάτων, είναι σκόπιμο να παραταθεί η διάρκεια της παρεκκλίσεως·
ότι η Επιτροπή Διαχειρίσεως Βοείου Κρέατος δεν διετύπωσε γνώμη εντός της προθεσμίας που τέθηκε από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΟΚ) αριθ. 2827/84, η ημερομηνία « 31 Δεκεμβρίου 1988» αντικαθίσταται από την ημερομηνία «31 Δεκεμβρίου 1989».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Νοεμβρίου 1988.

Labels: 3
17